CELEX: 22000D1109(25)
Language: hr
Date: 1999-06-02 00:00:00
Title: Odluka Zajedničkog odbora EGP-a br. 70/1999 od 2. lipnja 1999. o izmjeni Protokola 31 Sporazuma o EGP-u o suradnji u određenim područjima izvan područja četiri sloboda

11/Sv. 093
            
            
               HR
            
            
               Službeni list Europske unije
            
            
               177
            
         22000D1109(25)
   
               L 284/57
            
            
               SLUŽBENI LIST EUROPSKE UNIJE
            
            
               02.06.1999.
            
         
      ODLUKA ZAJEDNIČKOG ODBORA EGP-a
   br. 70/1999
   od 2. lipnja 1999.
   o izmjeni Protokola 31 Sporazuma o EGP-u o suradnji u određenim područjima izvan područja četiri sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 Sporazuma je izmijenjen Odlukom br. 27/1999 Zajedničkog odbora EGP-a od 26. veljače 1999. (1).
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključile djelatnosti Zajednice koje se odnose na analizu, istraživanje i suradnju u području zapošljavanja i tržišta rada (Odluka Vijeća 98/171/EZ) (2).
            
         
               (3)
            
            
               Protokol 31 Sporazuma iz tog razloga treba izmijeniti kako bi se omogućila takva proširena suradnja od 1. siječnja 1999.,
            
         ODLUČIO JE:
   Članak 1.
   Članku 15. Protokola 31 Sporazuma iza stavka 4. dodaje se sljedeće:
   
      
                  „5.
               
               
                  Države članice EFTA-e, od 1. siječnja 1999., sudjeluju u djelatnostima Zajednice kako je navedeno u stavku 8.
               
            
                  6.
               
               
                  Države članice EFTA-e financijski doprinose djelatnostima kako je navedeno u stavku 8. u skladu s člankom 82. stavkom 1. točkom (a) Sporazuma.
               
            
                  7.
               
               
                  Države članice EFTA-e u potpunosti sudjeluju u Odboru EZ-a koji pomaže Europskoj komisiji u upravljanju, razvoju i provođenju djelatnosti kako je navedeno u stavku 8.
               
            
                  8.
               
               
                  Ugovorne stranke posebno nastoje ojačati suradnju u okviru djelatnosti Zajednice koje mogu proizaći iz sljedećeg akta:
                  
                              —
                           
                           
                              
                                 398 L 0171: Odluka Vijeća 98/171/EZ od 23. veljače 1998. o djelatnostima Zajednice vezanim uz analizu, istraživanje i suradnju u području zapošljavanja i tržišta rada (SL L 63, 4.3.1998., str. 26.).”
                           
                        
            
   Članak 2.
   Ova Odluka stupa na snagu 3. lipnja 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Primjenjuje se od 1. siječnja 1999.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 2. lipnja 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 148, 22.6.2000., str. 54.
   
      (2)  SL L 63, 4.3.1998., str. 26.